Finala WTA de la Roma: Simona Halep - Karolina Pliskova (luni, ora 15:30, Digi Sport 1)

Gaz Metan Mediaș - Dinamo (luni, ora 21:00, Digi Sport 1)

"Multe naţiuni naturalizează jucători. Îl vedem la Germania pe Boateng care nu arată ca un neamţ obişnuit, la fel avem jucători polonezi. Sunt multe ţări care apelează la jucători care au legături strânse cu acea ţară. Naturalizarea unor jucători este una dintre posibilităţile pe care le voi lua în considerare. Nu pot să dau nume, dar cu ajutorul echipei de scouting îi vom descoperi pe cei care pot aduce un avantaj echipei naţionale şi pot ajuta prin performanţele lor", a spus germanul.

Daum a dezvăluit şi care vor fi primele lucruri pe care vrea să le schimbe la naţională: "Nu are legătură doar cu naţionala României, dar în principal doresc să aduc fitness, disciplină tactică şi, al treilea rând, de un spirit de echipă de nezdruncinat. Acestea sunt elementele pe care le consider de bază. Vrem întotdeauna să controlăm jocul, iar pentru asta trebuie să avem iniţiativă, iar dacă pierdem mingea trebuie să o recâştigăm prin contribuţia tuturor. Nimeni nu e dezlegat de obligaţiile ofensive, iar fiecare este implicat în recuperarea balonului. Avem nevoie de jucători puternici din punct de vedere fizic, dar şi mental, care să dea totul pentru fotbalul românesc, cu spirit de echipă de nezdruncinat din prima până în ultima secundă. Am să cer mult de la toţi, dar în primul rând am să fiu cel mai exigent cu mine însumi. Contează doar rezultatul şi succesul fotbalului din România. Îmi voi dedica zi de zi munca în scopul succesului", a promis Christoph Daum.

Antrenorul în vârstă de 62 de ani a dezvăluit şi cum îi vrea aşezaţi în teren pe "tricolori" în preliminariile Mondialului din 2018.

"Trebuie să jucăm flexibil. Nu pot să spun că voi juca 4-4-2 sau 4-3-2-1. Am experienţă în ultimii ani cu 4-3-2-1, dar există interpretări diverse pe care le voi elabora cu jucătorii. Suntem sub presiunea timpului şi încercăm să ne facem treaba cât mai bine în aceste condiţii. O să încerc să îi cunosc cât mai bine pe jucători. Sunt multe lucuri care sunt în favoarea acestei provocări, aşa cum o văd eu. Succesele se măsoară prin rezultate, iar prin rezultate vom fi judecaţi", a mai spus Daum.

Antrenorul german crede că României i-au lipsit "norocul" şi unele "decizii ale arbitrilor" pentru a trece de faza grupelor la Euro 2016. "Jucătorii au dreptul să afle de la mine în primul rând ce părere am despre evoluţia lor la Euro, nu dintr-o conferinţă de presă. Dar pot să spun în general că României i-a lipsit la Euro norocul şi unele decizii ale arbitrilor cu care românii au trebuit să se descurce până la urmă. Putem spune toţi după meciurile văzute că jucătorii pot juca mai bine. Şi acest joc mai bun vrem să-l dezvoltăm împreună. De aceea vreau să îi mulţumesc predecesorului meu pentru munca depusă. Anghel Iordănescu este unul dintre cei mai mari antrenori români, care a fost la naţională şi în anii '90, în perioada Generaţiei de Aur", a precizat Christoph Daum.

Fostul antrenor al lui Leverkusen, Stuttgart şi Beşiktaş a promis că va încerca să înveţe limba română.

"Chiar dacă nu am fost întrebat, vreau să spun că antrenorul care a făcut Grecia campioană europeană nu a vorbit un cuvânt în greacă, chiar dacă vorbim despre un popor mândru, cu tradiţii. O să am nevoie de timp pentru a vorbi româneşte. Dacă acesta este obiceiul aici să vorbesc româneşte, voi învăţa foarte repede limba română. În majoritatea timpului voi fi în România. Practic două treimi dintr-un an voi locui aici, dar şi când nu voi fi aici voi fi activ pentru echipa naţională în străinătate. Toată energia mea va fi dedicată României, familia mea va fi pe planul doi. Fotbalul este viaţa mea, e parte din mine, nu e doar o slujbă", a mai declarat germanul.

Christoph Daum a semnat un contract valabil doi ani cu echipa naţională, iar obiectivul său principal este calificarea la Cupa Mondială din 2018, din Rusia.

Etichete:

,

,